{{Amezruy n teslandit :}}
Amezruy n tutlayt tislandit yebda-d seg yiẓuran-is ihendiyen-urupiyen. Atan webrid i d-tewwi i wakken ad d-taweḍ ɣer wakken tella assa : Tutlayin tihendiyin-turupiyin → tutlayin tijirmaniyin → tutlayin tiskundinaviyin → tutlayin tiskundinaviyin umalu → tislandit.
Tislandit d tutlayt i d-yekkan seg yiẓuran n tnurwat (tutlayt taskundinavit tamezwarut yettwuran, ttmeslayen-tt deg Tallit Talemmast). Tislandit tessaweḍ teḥrez tutlayt-a imi tebeed ɣef tmura tiskundinaviyin nniḍen, ama deg timawit neɣ deg tira. Dɣa ɣef wannecta ad d-naf Islandiyen zemren ad d-ɣren akken iwata iḍrisen yuran ɣas deg lqern wis-13.
Anekcum n Yidanwaten, i yeqqimen sebea n leqrun, ur iḍḍur ara nezzeh tutlayt. Islandiyen sqedcen tadanwat ala deg teywalt tunṣibt. Wameg deg tudert-nsen n yal ass zgan d tutlayt-nsen tayemmat i tmeslayen. Ula d anekcum n Marikan (seg 1940 ar 1950) ur teseiḍ d acu i iḥuz deg teslandit.
Assa, Islandiyen snulfan-d tijemmuyae i yimyura akked yimesnulfawalen. Tawuri-nsent d asnulfu n wawalen imaynuten i wakken ad d-ḥebsent aseqdec n wawalen iberraniyen i d-yemmalen tiɣawsiwin timaynutin n tallit-a. Seg 1944, tislandit tuɣal d nettat kan i d tutlayt tunṣibt n Island.
{{Imsawalen n teslandit:}}
Tutlayt tislandit tesea azal n 300 000 n yemsawalen, tuget deg-sen d imezdaɣ n Island. D nettat kan i d tutlayt tunṣibt n tmurt.
Tira tarunikt (i sseqdacen seg useggas 200) beddlen-tt s ugemmay alaṭini i sen-d-tḥettem Teglizt. Ger tutlayin tiskundinaviyin, anager tislandit i yettwuran (tiyaḍ qqiment kan d tantiliwin i waṭas n wakud). Nettat meḥsub teqqim akken tella zik, ur tebḍi ara d tantiliwin neɣ d tutlayin.
Tislandit d tutlayt tidersit, acku mačči aṭas i tt-yessawalen, maca ɣas akken, tezga tessufuɣ-d 1300 n yedlisen i useggas.
Islandiyen mačči ala tislandit i qqaren. Almad n teglizit d win i yettuḥettmen fell-asen deg uɣerbaz seg 1946.
{{Idles asland:}}
Island d tamurt icebḥen s waṭas. D tamurt i yesderwicen s isukiyen-is ihrawanen, s tuddar-is isettfen ɣef yiri n lebḥer, s wegris i d-yufraren ɣef waman deg tama Ugafa-Amalu, s teftisin yessan s yijdi aberkan deg tama n Wenẓul, s tegzirin n Vestmann, s 200 idurar-is i irekkmen ar tura (Hekla d win i mucaeen s waṭas), s 800 n yiɣbula n waman yeḥman.
Island d tamurt tilemẓit (40% n yimezdaɣ-is ɣur-sen ddaw n 18 iseggasen). D tamurt yettamnen s tmasiḥit n Luther, i iḥemmlen aṭas taẓuri. D tamurt i iḥerzen daɣen timucuha-ines ( tteryel, iwaɣezniwen, tiruḥaniyin yettferfiren..).
Islandiyen ttwasnen s tgemrawt n yiselman am tmurut akked tbalint. Ttwassnen daɣen s nnwal ẓiḍen i d-sewwayen s uksum n izimer, s iselman akked igumman (lfakya) nniḍen n lebḥer (am “hangikjőt” neɣ “svid”). Maca yella daɣen “styr” (yiwen ufermaǧ amellal) akked “brennivin” (ccrab i d-tekksen seg lbaṭaṭa).
Dacu kan, Island d tamurt daɣen i yessewhamen tikwal: ad t-tafeḍ tessuli aṭas i tebzert ɣef ccrab, maca tessuref i Ecstasy i d-yettwakksen seg teḥcict. Ula d lbuks aṭas i mmeslayen fell-as bacu akken yewweḍ yekcem-d ger waddalen iɣelnawen.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn